
CERERE DE DESCHIDERE 
A PROCEDURII SIMPLIFICATE A INSOLVENȚEI
formulată de debitor

(temei de drept: art. 5 pct. 29, pct. 47 și pct. 72, art. 38 alin. (2), art. 41, art. 45, art. 66-69 din Legea nr. 85/2014 privind procedurile de prevenire a insolvenței și de insolvență, cu modificările și completările ulterioare)
Către,
TRIBUNALUL [se va indica tribunalul/tribunalul specializat în circumscripția căruia debitorul și-a avut sediul social ori profesional cel puțin 6 luni anterior formulării cererii]
SECȚIA A [...]-A CIVILĂ / SECȚIA SPECIALIZATĂ ÎN INSOLVENȚĂ
Dosar nr. [se va completa dacă cererea se conexează la un dosar existent]

DOMNULE PREȘEDINTE,
Subscrisa [denumire debitor], cu sediul social în [adresă completă], înregistrată la Oficiul Registrului Comerțului de pe lângă Tribunalul [___] sub nr. [J.../.../...], având cod unic de înregistrare [CUI], reprezentată legal prin [nume, funcție], cu domiciliul procesual ales pentru comunicarea actelor de procedură la [adresa cabinetului de avocatură/sediul ales], în temeiul art. 66-69 raportat la art. 38 alin. (2) din Legea nr. 85/2014 privind procedurile de prevenire a insolvenței și de insolvență, republicată, cu modificările și completările ulterioare (în continuare “Legea nr. 85/2014”), formulăm prezenta
CERERE
DE DESCHIDERE A PROCEDURII SIMPLIFICATE A INSOLVENȚEI
prin care solicităm instanței, prin încheierea ce se va pronunța potrivit art. 71 din Legea nr. 85/2014:
1. constatarea stării de insolvență a debitoarei [denumire], în sensul art. 5 pct. 29 din Legea nr. 85/2014;
1. deschiderea procedurii simplificate a insolvenței față de debitoare, în temeiul art. 38 alin. (2) lit. [c/d/e/f — se va indica ipoteza incidentă] și art. 66-69 din Legea nr. 85/2014;
1. desemnarea, în condițiile art. 45 alin. (1) lit. d) și art. 63 din Legea nr. 85/2014, în calitate de lichidator judiciar provizoriu, a practicianului în insolvență propus la pct. VI de mai jos, cu stabilirea atribuțiilor și a onorariului provizoriu al acestuia;
1. dispunerea celorlalte măsuri prevăzute de art. 71 din Legea nr. 85/2014 pentru procedura simplificată, inclusiv, după caz, fixarea termenului pentru continuarea procedurii falimentului.
I. Situația de fapt
Subscrisa ne aflăm în stare de insolvență, în sensul art. 5 pct. 29 din Legea nr. 85/2014, întrucât fondurile bănești disponibile sunt insuficiente pentru plata datoriilor certe, lichide și exigibile, iar de la data scadenței acestora au trecut mai mult de 60 de zile, fiind incidentă prezumția relativă de insolvență instituită de acest text legal.
La data formulării prezentei cereri, debitoarea înregistrează datorii certe, lichide și exigibile în cuantum total de [suma] lei, sumă superioară valorii-prag de 50.000 lei prevăzute de art. 5 pct. 72 din Legea nr. 85/2014, față de următorii creditori: [enumerare creditori și creanțe].
[Se va expune, pe scurt, istoricul activității debitoarei, cauzele care au determinat starea de dificultate financiară și împrejurările din care rezultă incidența uneia dintre ipotezele art. 38 alin. (2) din Legea nr. 85/2014.]
II. Motivele pentru care se impune deschiderea procedurii simplificate, iar nu a procedurii generale
Potrivit art. 38 alin. (2) din Legea nr. 85/2014, procedura simplificată se aplică debitorilor aflați în stare de insolvență care se încadrează în una dintre categoriile expres și limitativ prevăzute de acest text legal (persoane fizice autorizate, întreprinderi individuale și familiale ori, după caz, societăți care nu dețin bunuri în patrimoniu, ale căror documente contabile nu pot fi găsite, al căror administrator nu poate fi localizat, care nu au depus la termen actele prevăzute de lege la registrul comerțului, care au fost dizolvate anterior formulării cererii introductive, care și-au declarat prin cerere intenția de intrare în procedura simplificată ori de faliment sau orice persoană care desfășoară activități specifice profesioniștilor, care nu a obținut autorizarea cerută de lege pentru exploatarea unei întreprinderi și nu este înregistrată în registrele speciale de publicitate). În cauză, este incidentă ipoteza de la art. 38 alin. (2) lit. [___], pentru următoarele considerente: [particularizare pentru cazul concret].
III. Îndeplinirea condițiilor de admisibilitate prevăzute de art. 66-67 din Legea nr. 85/2014
Conform art. 66 alin. (1) din Legea nr. 85/2014, debitorul aflat în stare de insolvență este obligat să adreseze tribunalului o cerere pentru a fi supus dispozițiilor acestei legi, în termen de maximum 45 de zile de la apariția stării de insolvență. Prezenta cerere este formulată cu respectarea acestui termen, starea de insolvență fiind constatată la data de [data].
În conformitate cu art. 67 alin. (1) din Legea nr. 85/2014, anexăm prezentei cereri următoarele acte și informații:
1. balanța de verificare pentru luna precedentă datei înregistrării cererii și ultima situație financiară anuală, certificată de administrator și cenzor/auditor;
1. o listă completă a tuturor bunurilor debitorului, incluzând conturile bancare și băncile prin care debitorul rulează fonduri, cu menționarea, în cazul imobilelor, a numărului de carte funciară și a datelor de identificare a acesteia și, în cazul bunurilor grevate, a datelor din registrele de publicitate;
1. o listă a numelor și a adreselor creditorilor, oricum ar fi creanțele acestora: certe sau sub condiție, lichide ori nelichide, scadente sau nescadente, necontestate ori contestate, arătându-se suma, cauza și drepturile de preferință, precizând, dacă este cazul, și care dintre creditori intră în categoria persoanelor strâns legate de debitor;
1. o listă cuprinzând plățile și transferurile patrimoniale efectuate de debitor în cele 6 luni anterioare înregistrării  cererii introductive;
1. contul de profit și pierdere pe anul anterior depunerii cererii (Observație: contul de profit și pierdere este unul dintre formularele din bilanțul care se depune la organele fiscale, recomandăm depunerea acestuia de 2 ori, atât conform punctului 1 de mai sus, cât și prezentului punct);
1. lista membrilor grupului de interes economic sau, după caz, a asociaților cu răspundere nelimitată, pentru societățile în nume colectiv și cele în comandită, dacă este cazul;
1. o declarație prin care debitorul își arată intenția de intrare în procedura simplificată, în sensul art. 38 alin. (2) din Legea nr. 85/2014;
1. un certificat de admitere la tranzacționare pe o piață reglementată a valorilor mobiliare sau a altor instrumente financiare emise, dacă este cazul;
1. declarație privind apartenența la un grup de societăți, cu precizarea acestora; 
1. dovada codului unic de înregistrare, respectiv certificatul de înregistrare și certificat constatator emise de Oficiul Național al Registrului Comerțului; 
1. dovada notificării organului fiscal competent cu privire la intenția de deschidere a procedurii insolvenței, potrivit art. 66 alin. (1^1) din Legea nr. 85/2014.

Precizăm că lista actelor de mai sus se particularizează în funcție de datele concrete ale debitoarei, unele documente nefiind aplicabile (de exemplu, în cazul persoanelor fizice autorizate).
IV. Temeiul legal
Prezenta cerere se întemeiază pe dispozițiile art. 5 pct. 29, pct. 47 și pct. 72, art. 38 alin. (2), art. 41, art. 45, art. 57, art. 66-69 și art. 71 din Legea nr. 85/2014 privind procedurile de prevenire a insolvenței și de insolvență, cu modificările și completările ulterioare, precum și, în completare, pe dispozițiile Legii nr. 134/2010 privind Codul de procedură civilă, republicată, cu modificările și completările ulterioare.
Competența de soluționare a prezentei cereri revine, potrivit art. 41 alin. (1)-(2) din Legea nr. 85/2014, Tribunalului [___] – secția specializată în insolvență, în a cărei circumscripție debitoarea și-a avut sediul social cel puțin 6 luni anterior formulării cererii, cauza urmând a fi soluționată de judecătorul-sindic desemnat potrivit Legii nr. 304/2022 privind organizarea judiciară.
V. Probe
Solicităm încuviințarea probei cu înscrisurile anexate prezentei cereri, precum și a oricăror alte probe a căror necesitate ar rezulta din dezbateri.
VI. Propunerea practicianului în insolvență
În temeiul art. 45 alin. (1) lit. d) din Legea nr. 85/2014, propunem motivat desemnarea, în calitate de lichidator judiciar provizoriu, a practicianului în insolvență Business Recovery BD&A SPRL, cu sediul profesional în București, Str. General H. M. Berthelot nr. 84, parter, spațiul B, Sector 1, CP 010172, înregistrat la Uniunea Națională a Practicienilor în Insolvență din România sub nr. RFO II – 0832 (e-mail: office@bda.com.ro; tel./fax: 021/322.03.12; www.business-recovery.ro).
Practicianul propus și-a exprimat disponibilitatea de a prelua mandatul, îndeplinește condițiile de compatibilitate, experiență și capacitate administrativă necesare bunei desfășurări a procedurii și nu se află în niciunul dintre cazurile de incompatibilitate prevăzute de  Statutul privind organizarea și exercitarea profesiei de practician în insolvență, din 29.09.2007 și Ordonanța de urgență nr. 86/2006 privind organizarea activității practicienilor în insolvență,, astfel cum rezultă din oferta anexată prezentei cereri.
Anexe
1. Actele prevăzute de art. 67 alin. (1) din Legea nr. 85/2014, enumerate la pct. III de mai sus;
2. Dovada achitării taxei judiciare de timbru în cuantum de 200 lei, conform art. 14 din O.U.G. nr. 80/2013 privind taxele judiciare de timbru, cu modificările și completările ulterioare;
3. Oferta practicianului în insolvență propus;
4. Împuternicire avocațială/mandat, dacă este cazul;
5. [alte înscrisuri relevante].
Cu deosebită considerație,
[denumire debitor, prin reprezentant legal / prin avocat]
[semnătura]
Data: [zz.ll.aaaa]

Business Recovery BD&A SPRL
Str. General H. M. Berthelot nr. 84, Parter, Spațiul B, Sector 1, București, CP: 010172
E-mail: office@bda.com.ro, Tel./Fax: 021/322.03.12
www.business-recovery.ro

image1.png
BUSINESS

REFCOVERY BD&A SPRI.





